เลือดดำออกมาเลอะกางเกงในไม่รู้ตัวและมีอาการปวดหลัง หลังจากทานขิงขมินต้มเป็นสาเหตุใดอายุมากแล้ว
สวัสดีค่ะ หากอายุมาก หมายถึงว่าได้ถึงวัยหมดประจำเดือน และได้หมดประจำเดือนไปนานแล้ว ต่อมาเกิดมีเลือดออกจากช่องคลอด จะถือเป็นอาการเลือดออกผิดปกติ โดยอาจเกิดจากหลายสาเหตุ เช่น มะเร็งเยื่อบุโพรงมดลูก มะเร็งปากมดลูก เป็นต้น หรือหากมีการใช้ยาฮอร์โมน หรือทานอาหารเสริม สมุนไพรใดๆ ก็อาจมีปลทำให้เกิดเลือดออกได้ ส่วนการขิง หรือขมิ้นต้ม ไม่น่าเป็นสาเหตุที่ทำใหหมีเลือดอออก ยกเว้นว่า สิ่งที่ทานเป็นยาสมุนไพรรวม ซึ่งอาจมีสมุนไพรที่มีฤทธิ์ของฮอร์โมนเพศหญิงอยู่ ก็จะมีผลทำให้มีเลือดออกได้ ดังนั้น ควรหยุดทานไปก่อน และสังเกตว่ามีเลือดออกมาอีกหรือไม่ หากมีเลือดออกมาอีก ก็ควรไปพบสูติ-นรีแพทย์เพื่อตรวจค่ะแต่หากยังไม่ได้ถึงวัยหมดประจำเดือน เลือดที่ออกยังมีสาเหตุอื่นๆ ได้อีก เช่น เกิดการตั้งครรภ์แล้วมีการแท้ง เลือดออกช่วงไข่ตก เลือดล้างหน้าเด็ก การมีมดลูกอักเสบ เยื่อบุโพรงมดลูกหนาตัวผิดปกติ รังไข่ทำงานผิดปกติ เป็นต้น